**James Gunn** (s. 5. elokuuta 1966) on yhdysvaltalainen elokuvaohjaaja ja -käsikirjoittaja, jonka ohjauksia ovat elokuvien puolelta *Slither* (2006), *Super* (2010), *Guardians of the Galaxy* (2014), *Guardians of the Galaxy Vol. 2* (2017), *The Suicide Squad: Suicide Mission* (2021) ja *Guardians of the Galaxy Vol. 3* (2023), sekä television puolelta *Peacemaker* (2022) ja *The Guardians of the Galaxy Holiday Special* (2022). Vuonna 2022 Warner Bros. Discovery nimitti Gunnin toiseksi DC Studiosin toimitusjohtajista, ja Gunn itse ohjaa uuden DC Universen ensimmäisen elokuvan, *Supermanin* (2025).

Ura
---

Gunnin ura alkoi 1990-luvulla b-elokuviin erikoistuneessa Troma Entertainment -yrityksessä, jolle hän laati käsikirjoituksen elokuvaan *Tromeo and Juliet* (1996). Käsikirjoitus vuoden 2002 *Scooby-Doo*-elokuvaan nosti hänen tunnettuuttaan, ja vuonna 2004 ilmestyi kaksikin hänen käsikirjoittamaansa hittielokuvaa, *Scooby-Doon* jatko-osa *Scooby-Doo 2: Monsterit vapaalla* ja zombielokuva *Kuolleiden aamunkoitto*, uudelleenfilmatisointi George A. Romeron kauhuklassikosta.

Gunnin esikoisohjaus oli hänen itse käsikirjoittamansa kauhukomedia *Slither* (2006), joka sai kriitikoilta suopean vastaanoton mutta tuotti teatterilevityksessä reilusti alle budjettinsa verran lipputuloja. Käsikirjoittajien lakon aikana 2007–2008 Gunn teki muun muassa Spike TV:lle internetiin sarjan *James Gunn’s PG Porn* ja toimi tuomarina VH-1:n tositelevisiokilpailussa *Scream Queens*.

Vuonna 2010 sai ensi-iltansa Gunnin toinen täyspitkä ohjaustyö *Super*, mustan humoristinen tulkinta supersankareista.

Elo-syyskuussa 2012 Marvel Studios palkkasi Gunnin käsikirjoittamaan ja ohjaamaan Marvelin sarjakuviin perustuvan avaruusseikkailun *Guardians of the Galaxy* (2014). Se sai hyvän vastaanoton sekä yleisöltä että kriitikoilta ja nousi yhdeksi vuoden 2014 eniten tuottaneista elokuvista.

Jo ennen *Guardians of the Galaxyn* elokuista ensi-iltaa Marvel paljasti San Diegon Comic-Conissa Gunnin käsikirjoittavan ja ohjaavan elokuvan jatko-osan *Guardians of the Galaxy Vol. 2.* Se sai ensi-iltansa huhti-toukokuussa 2017 ja oli taloudellisesti ensimmäistä osaa tuottoisampi. Gunnin oli tarkoitus tehdä sarjaan myös kolmas elokuva, mutta hänet erotettiin 20. heinäkuuta 2018 eräiden hänen vanhojen Twitter-viestiensä saatua jälleen huomiota; viesteissä Gunn oli vitsaillut esimerkiksi seksuaalisesta väkivallasta ja holokaustista. Maaliskuussa 2019 Disney ja Marvel kuitenkin peruivat päätöksensä ja palkkasivat Gunnin uudelleen.

Vuonna 2016 Toronton elokuvajuhlilla ensiesitettiin Greg McLeanin ohjaama kauhuelokuva *The Belko Experiment,* jonka Gunn on käsikirjoittanut ja jonka toisena tuottajana hän toimi. Teattereihin elokuva tuli Yhdysvalloissa maaliskuussa 2017.

Yksityiselämä
-------------

Gunn ja näyttelijä Jenna Fischer erosivat kuuden avioliittovuoden jälkeen vuonna 2007.

Lähteet
-------

1. ↑  A Star Is Born: James Gunn turns 51 today *web.archive.org*.  5.8.2017. Los Angeles Times.  Arkistoitu 23.7.2018. Viitattu 15.7.2022.
2. ↑  D'Alessandro, Anthony: James Gunn And Peter Safran Named Co-Chairmen And CEOs Of DC Studios *Deadline*.  25.10.2022. Viitattu 26.12.2022. (englanniksi)
3. ↑  Donnelly, Matt: James Gunn to Direct 'Superman: Legacy' *Variety*.  15.3.2023.  Arkistoitu. Viitattu 9.6.2023. (englanniksi)
4. ↑  Tobey, Matthew: James Gunn *Allmovie.com*. Viitattu 29.6.2014. (englanniksi)
5. ↑  Strike let St. Louisan James Gunn widen his horizons *St. Louis Post-Dispatch*.  24.10.2008. Viitattu 29.6.2014. (englanniksi)
6. ↑  Kit, Borys: James Gunn In Talks to Direct Marvel's 'Guardians of the Galaxy' (Exclusive) *The Hollywood Reporter*.  18.8.2012. Viitattu 16.3.2014. (englanniksi)
7. ↑  Lesnick, Silas: James Gunn Confirmed to Direct and Rewrite Guardians of the Galaxy *Superherohype.com*.  18.9.2012. Viitattu 16.3.2014. (englanniksi)
8. ↑  Graser, Marc: James Gunn to Write, Direct ‘Guardians of the Galaxy’ Sequel *Variety*.  25.7.2014. Viitattu 5.9.2015. (englanniksi)
9. ↑  McNary, Dave: ‘Guardians of the Galaxy Vol. 2’ Rockets to $800 Million at Worldwide Box Office *Variety*.  31.5.2017. Viitattu 3.6.2017. (englanniksi)
10. ↑  Couch, Aaron: 'Guardians of the Galaxy 3': James Gunn Returning to Write and Direct *The Hollywood Reporter*.  17.4.2017. Viitattu 3.6.2017. (englanniksi)
11. ↑  Kit, Borys & Couch, Aaron: James Gunn Fired as Director of 'Guardians of the Galaxy Vol. 3' *The Hollywood Reporter*.  20.7.2018. Viitattu 21.7.2018. (englanniksi)
12. ↑  Lee, Benjamin: Disney fires Guardians of the Galaxy franchise director after offensive tweets *The Guardian*.  20.7.2018. Viitattu 21.7.2018. (englanniksi)
13. ↑  Disney Reinstates Director James Gunn For ‘Guardians Of The Galaxy 3’ *Deadline*.  15.3.2019. Viitattu 15.3.2019. (englanniksi)
14. ↑  Fleming, Mike Jr: Finally! A Toronto Deal! BH Tilt Lands Orion’s ‘The Belko Experiment’ *Deadline*.  11.9.2016. Viitattu 3.6.2017. (englanniksi)
15. ↑  Harvey, Dennis: Film Review: ‘The Belko Experiment’ *Variety*.  11.9.2016. Viitattu 3.6.2017. (englanniksi)
16. ↑  McNary, Dave: James Gunn, MGM Moving Forward on ‘Belco Experiment’ *Variety*.  31.3.2015. Viitattu 5.9.2015. (englanniksi)
17. ↑  "Office" actress Fischer, husband separate *Reuters.com*.  5.9.2007.  Arkistoitu 10.12.2014. Viitattu 29.6.2014. (englanniksi)

Aiheesta muualla
----------------

* Kuvia tai muita tiedostoja aiheesta **James Gunn** Wikimedia Commonsissa

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Espanja
* Ranska
* BnF data
* Saksa
* Israel
* Yhdysvallat
* Japani
* Tšekki
* Korea
* Puola

 |
|  |
| Taiteenala | 
* Grammy Awards
* MusicBrainz

 |
|  |
| Henkilöt | 
* Elonet

 |
|  |
| Muut | 
* IdRef

 |

 |